
PREZANTIMI I PROJEKTBUXHETIT PËR VITIN 2022 TË MINISTRISË PËR EVROPËN DHE PUNËT E JASHTME

[bookmark: _GoBack]Projekt buxheti i MEPJ për vitin 2022 është pjesë e hartimit të Programit Buxhetor Afatmesëm 2022-2024. Hartimi i projektbuxhetit të MEPJ është përgatitur në funksion të aktivitetit diplomatik dhe konsullor të MEPJ, përfshirë këtu edhe misionet diplomatike dhe postet konsullore jashtë vendit. Planifikimi ka në themel objektivat e përcaktuara të Programit të Qeverisë, Strategjisë Kombëtare për Zhvillim dhe Integrim si dhe Planin Kombëtar të veprimit për zbatimin e rekomandimeve të Bashkimit Evropian.
Për vitin 2022 projektbuxheti mundëson vazhdimin normal të përfaqësimit të Shqipërisë në shtetet ku jemi akredituar, si dhe zbatimin e strategjive, politikave, objektivave të shërbimit të jashtëm.
Për sa më sipër, orientuar nga prioritetet e politikës së jashtme, projektbuxheti i vitit 2022 mundëson kapacitetet e domosdoshme të mbështetjes financiare për realizimin e objektivave si:
1. Nisja e negociatave për anëtarësimin në BE. Zhvillimi i kapaciteteve profesionale te stafit te MEPJ dhe përfaqësive diplomatike për procesin e negociatave të anëtarësimit në BE.
2. Vijimi i komunikimit intensiv me vendet anëtare të KS për të siguruar bashkëpunim sa më të afërt dhe efektiv gjatë periudhës së shërbimit si anëtar jo i përhershëm i KS të OKB. Performancë e lartë e strukturave në MEPJ dhe e Misionit të Përhershëm të RSH në OKB me qëllim realizimin e një përfaqësimi sa më dinjitoz në KS/OKB
3. Forcimi i marrëdhënieve me vendet e rajonit dhe bashkëpunimin rajonal. 
4. Konsolidimi i marrëdhënieve me Kosovën përmes G2G, zbatimit te marrëveshjeve të përbashkëta, angazhimit për njohjen e mëtejshme ndërkombëtare të shtetit të Kosovës, për pjesëmarrjen dhe anëtarësimin e saj në organizatat ndërkombëtare
5. Zhvillimi i mëtejshëm i marrëdhënieve me vendet e tjera me prioritet marrëdhëniet me partneret strategjik, vendet mike  dhe aleate.
6. Forcimi i kohezionit të shqiptarëve ne Rajon
7. Zhvillimi i mëtejshëm i marrëdhënieve me vendet e tjera, me prioritet marrëdhëniet me partneritet strategjik, vendet mike dhe aleate.
8. Përfaqësim dhe pjesëmarrje aktive në organizatat ndërkombëtare e rajonale ku Shqipëria është palë, në forume shumëpalëshe dhe koalicione ndërkombëtare ku ndajmë interesa dhe vlera të përbashkëta në mbështetje dhe mbrojtje të interesave të vendit dhe atyre kombëtarë. 
9. Forcimi dhe rritja e rolit të diplomacisë publike ekonomike dhe diasporës në shërbim të interesave ekonomike të Shqipërisë, promovimit dhe potencialeve për investime, tregti dhe bashkëpunim ekonomik, tregtar dhe kulturor me partneret tanë ndërkombëtare, dypalësh dhe shumëpalësh, thithja e investimeve te huaja ne Shqiperi dhe përmirësimi i imazhit te vendit përmes zhvillimit te diplomacisë ekonimeke dhe publike.
10. Realizimi i një shërbimi konsullor të mbështetur në profesionalizëm eficencë transparence dhe përgjegjshmëri përmes dixhitalizimit të shërbimeve konsullore dhe hapjes së konsullatave të reja.

Projektbuxheti i MEPJ për vitin 2022 është 3,142,143,000 lekë ( Tre miliard e njëqind e dyzet e dy milion e njëqind e dyzet e tre mijë ) 

Krahasuar me buxhetin e vitit 2021 rritja e buxhetit për MEPJ sipas projektbuxhetit rezulton me një rritje në vlerë absolute me 466,487,000 lekë (katërqind e gjashtëdhjetë e gjashtë milionë e katërqind e tetëdhjetë e shtatë mijë), ndërsa në përqindje 17%.

Sipas draftit projektbuxheti total i MEPJ për vitin 2022, krahasuar me buxhetin e vitit 2021 paraqitet sipas tabelës së mëposhtme:
	BUXHETI
	Shpenzime korrente
	Shpenzime kapitale
	Buxheti vjetor

	Projektbuxheti 2022
	2,970,363,000
	171,780,000
	3,142,143,000

	Buxheti 2021
	2,551,876,000
	123,780,000
	2,675,656,000

	Rritja:
	418,487,000
	48,000,000
	466,487,000



Në buxhetin e parashikuar  për investime në vlerë 171,780,000 lekë përfshihen:

· 70,000,000 (shtatedhjet milionë) lekë projekte me financim të brendshëm
· 80,780,000 (tetëdhjetë milionë e shtatëqind e tetëdhjetë mijë) lekë projekte me financim të huaj 
· 15,000,000 (pesëmbëdhjetë milionë) lekë janë kosto lokale për projektet me financim te huaj
· 6,000,000 (gjashtë milionë) leke janë për TVSH për projektet e huaja

Rritja e buxhetit të vitit 2022 sipas projektbuxhetit konsiston në:
 
1. Për financimin e politikave të reja në masën 250,000,000 lekë (Dyqind e pesëdhjetë milionë lekë),  konkretisht për Këshillin e Sigurimit. 
2. Për programin “Shërbime për diasporën” 202,036,000 lekë (dyqind e dy milionë e tridhjetë e gjashtë mijë). Ky është buxheti i ish-Ministrisë së Diasporës të cilin qeveria e ka përfshirë në buxhetin e MEPJ. 
Programi “Shërbime për diasporën”, përfshin 4 agjenci:
· Agjencia për diasporën 
· Qendra e botimeve për diasporën
· Fondi i Zhvillimit për diasporën
· Qendra e studimeve dhe publikimeve për arbëreshët
Referuar programeve buxhetore, rritja e buxhetit të vitit 2022 sipas projektbuxhetit paraqitet në tabelën e mëposhtme:
	Programet buxhetore të MEPJ
	Buxheti 2021
	Projektbuxheti 2022
	Rritje sipas programeve buxhetore

	01110   "Planifikim menaxhim Administrim"
	
139,600,000
	323,756,000
	+184,156,000

	01120    "Mbështetje diplomatike jashtë vendit"
	2,138,776,000
	2,406,927,000
	+268,151,000

	01130    "Aktiviteti diplomatik dhe konsullor I MEPJ"
	195,500,000
	204,440,000
	+8,940,000

	01150  " Mbështetje institucionale për procesin e integrimit"
	201,780,000
	207,020,000
	+5,240,000

	Totali i buxhetit vjetor:
	2,675,656,000
	3,142,143,000
	+466,487,000




Numri i punonjësve të MEPJ për vitin 2022 do të jetë 620 punonjës, nga të cilët 252 për aparatin e MEPJ si dhe 368 punonjës për përfaqësitë diplomatike. Në numrin e përgjithshëm të ministrisë janë shtuar 43 punonjës të ish-Ministrisë së Diasporës si dhe 12 punonjës me të cilët plotësohen kapacitet e nevojshme njerëzore për përballimin me sukses të anëtarësimit në Këshillin e Sigurimit te OKB-së.

Projektbuxheti i MEPJ do mundësojë realizimin e prioriteteve të politikës së jashtme gjatë vitit 2022, veçanërisht përballimin me sukses të anëtarësimit të Shqipërisë si anëtare jo e përhershme në KS deri në fund të vitit 2023. 
Që nga qershori i vitit 2021 Shqipëria u bë pjesë e një prej dhjetë vendeve anëtare jo të përhershëm të Këshillit të Sigurimit të OKB, dhe do të shërbej si e tillë deri në fund të vitit 2023. Për të realizuar këtë objektiv madhor të politikës së jashtme shqiptare, gjatë vitit të ardhshëm dhe atij në vijim, synohet një intensifikim  i punës në MEPJ dhe në Misionin e Përhershëm të RSh. në Nju Jork si në planin shumëpalësh ashtu dhe në atë dypalësh, nëpërmjet rritjes së nivelit të përfaqësimit, rritjes së kontributeve në to, zhvillimit të aktiviteteve të ndryshme për Shqipërinë për rritje vizibiliteti, organizim të vizitave të niveleve të ndryshme, sipas nevojave të agjendës së Këshillit të Sigurimit. Për këtë qëllim pranë MEPJ do të funksionojë Drejtoria e Këshillit të Sigurimit e cila do mbështesë punën e Misionit të Përhershëm në NY, koordinimin brenda MEPJ të hartimit të dosjeve mbështetëse dhe për formulimin e qëndrimeve për çështjet në diskutim në Këshillin e Sigurimit, si dhe koordinimin ndërinstitucional në përputhje me Urdhrin Nr. 21 datë 29.01.2021 të Kryeministrit. Në këtë kuadër gjate periudhës 2022-2023 edhe Misioni i Përhershëm në Nju Jork do të përballojë volum pune të rritur për t’iu përgjigjur detyrimeve si anëtar i Këshillit të Sigurimit. Për këtë qëllim Misioni i Përhershëm në NY ka filluar procedurat për rekrutimin e personelit të nevojshëm dhe të mjaftueshëm diplomatik dhe teknik, për të përballuar detyrat që dalin nga angazhimi në KS si një vend jo i përhershëm, por edhe detyrat në kuadër të veprimtarisë së OKB. 
Shërbimi i suksesshëm i Shqipërisë në KS për periudhën 2022-2023 do ta rreshtojë vendin tonë në krah të aktorëve më të rëndësishëm botërore në vendimmarrjet ndërkombëtare për çështje të paqes dhe sigurisë. 

Në kuadrin e integrimit europian, “Mbështetja Institucionale për Procesin e Integrimit” synon mbështetjen e procesit të anëtarësimit të Republikës së Shqipërisë në Bashkimin Evropian. Qëllimi i politikës së këtij programi është fillimi i negociatave të anëtarësimit dhe demonstrimi përpara shteteve anëtare i aftësisë së Shqipërisë për të plotësuar kriteret e anëtarësimit.

Objektivi i këtij Programi është në përputhje me Programin e Qeverisë 2021 – 2025, si dhe me Strategjinë Kombëtare për Zhvillim dhe Integrim 2015 – 2020. 

Projekt buxheti për vitin 2022, do t’i shërbejë Ministrisë për Evropën dhe Punët e Jashtme për realizimin e  prioriteteve të mëposhtme:

1. Zhvillimin e konferencës së parë ndërqeveritare për anëtarësimin e Shqipërisë në Bashkimin Evropian;
2. Zbatimi i Marrëveshjes se Stabilizim-Asociimit mes Shqipërisë dhe Bashkimit Evropian;
3. Mire menaxhiminp e asistencës dhe fondeve të BE-së (IPA) në mbështetje të procesit të anëtarësimit;
4. Forcimin e kapaciteteve institucionale në funksion te procesit të negociatave të anëtarësimit dhe menaxhimit të asistencës financiare të Bashkimit Evropian.

Për realizimin e këtyre objektivave, Ministria për Evropën dhe Punët e Jashtme do të realizojë këto aktivitete:
1. Monitorimi i vazhdueshëm i plotësimit të rekomandimeve të Këshillit për zhvillimin e konferencës së parë ndërqeveritare dhe ecjen e shpejtë në procesin e anëtarësimit;
2. Përgatitja e gjithanshme për takimet bilaterale;
3. Koordinimi i takimeve të institucioneve të përbashkëta Bashkimi Evropian – Shqipëri ngritur në kuadër të Marrëveshjes së Stabilizim-Asociimit;
4. Koordinimi dhe vlerësimi i përafrimit të legjislacionit shqiptar me legjislacionin e Bashkimit Evropian (hartimi dhe monitorimi i Planit Kombëtar për Integrimin Evropian dhe vlerësimi i përputhshmërisë së akteve shqiptare me legjislacionin evropian);
5. Programimi i fondeve të Bashkimit Evropian për procesin e anëtarësimit sipas prioriteteve strategjike dypalëshe;
6. Monitorimi i zbatimit të programeve dhe projekteve dhe arritjes së indikatorëve të performancës dhe objektivave;
7. Koordinimi i programeve të asistencës së BE-së në nivel rajonal përfshirë investimet në infrastrukturë nëpërmjet Instrumentit të Investimeve të Ballkanit Perëndimor (WBIF).

Ndërkohë për forcimin e mëtejshëm të punës së Ministrisë për Evropën dhe Punët e Jashtme ne kërkesat buxhetore për PBA 2022-2024 kemi paraqitur kërkesa për financim shtesë , të cilat nuk janë reflektuar në tavanet buxhetore sipas projektbuxhetit. Më konkretisht kërkesat shtesë janë si më poshtë:

1. Për ngritjen e Sekretariatit Evropian. Ngritjen e Sekretariatit Evropian, sikurse parashikuar nga Vendimi i Këshillit të Ministrave Nr. 749, datë 19.12.2018 “Për krijimin, organizimin dhe funksionimin e strukturës shtetërore, përgjegjëse për zhvillimin e negociatave dhe lidhjen e traktatit të aderimit të Republikës së Shqipërisë në Bashkimin Evropian”. Sekretariati Evropian do të jetë një strukturë koordinuese për procesin e negociatave në Bashkimin Evropian. Aktualisht këto detyra mbulohen nga Drejtoria e BE-së e Ministrisë për Evropën dhe Punët e Jashtme, e cila duhet të shndërrohet në Sekretariatin Evropian. Ministria për Evropën dhe Punët e Jashtme kishte parashtruar kërkesën për një rritje të financimit, në vlerën 5 440 000 Lekë në çdo vit për periudhën e programimit 2022 – 2024. Në këtë shumë përfshihej diferenca në pagë dhe sigurime shoqërore nga paga e specialistit në pagën III-a (tre a) për 17 anëtarët e Sekretariatit Evropian.

2. Për projektin SEI. Për të mbështetur hapjen e negociatave të anëtarësimit, Bashkimi Evropian ka aprovuar tashmë një asistencë të konsiderueshme për Ministrinë për Evropën dhe Punët e Jashtme, Zyrën e Kryenegociatorit, ministritë e linjës dhe strukturat negociuese në tërësi. Kjo asistencë jepet në formën e një projekti të veçantë të emëruar “Mbështetje për Integrimin Evropian (Support for European Integration) financuar nga Instrumenti i Asistencës së Para-anëtarësimit (IPA II).

Projekti do të zbatohet në periudhën 16 dhjetor 2020 – 15 dhjetor 2022.

Projekti ka filluar të japë mbështetje me ekspertizë por edhe me mjete financiare për zbatimin e Marrëveshjes së Stabilizim-Asociimit, forcimin e kapaciteteve dhe funksionimin e strukturave negociuese dhe përgatitjet për takimet bilaterale si pjesë e procesit screening.
            Në këtë kuadër, për vitin 2022 parashtrohet kërkesë  shtesë në fondet me financim të huaj  në shumën 106 000 000 Lekë (financim grant i huaj i dhënë nga Instrumenti i Asistencës së Para-anëtarësimit (IPA II)) dhe shtese në fondet me finacim te brendshëm në shumën 640 000 Lekë për vitin 2022 financim i brendshëm që do të shërbejë për të mbuluar me TVSH shpenzimet që parashikohen nga projekti në përputhje me kontratën përkatëse. 
3. Për projektin “Mbështetje për organizatat e shoqërisë civile” financuar nga Instrumenti i Asistencës së Para-anëtarësimit (IPA II)i Bashkimit Evropian
Ky projekt qe financohet nga Instrumenti i Asistencës së Para-anëtarësimit (IPA II), synon dhënien e mbështetjes për zhvillimin e kapaciteteve të shoqërisë civile në Shqipëri dhe forcimin e rolit të saj në procesin e anëtarësimit në Bashkimin Evropian.

Në kuadër të implementimit të projekteve IPA 2014 (CRIS decision no 2014/032-813) dhe IPA 2015 (CRIS decision no 2015/038-715) për kontratat “Mbështetje për organizatat e shoqërisë civile për implementimin e ngritjes së kapaciteteve për të rritur dialogun e politikave dhe ndërgjegjësimin mbi procesin e integrimit evropian dhe “Mbështetje për organizatat e shoqërisë civile për agjendën e BE-së” dhe në zbatim të Udhëzimit të Ministrit të Financave dhe Ekonomisë nr. 10, datë 9.03.2015 “Për përcaktimin e procedurave për menaxhimin nëpërmjet Fondit Kombëtar të bashkëfinancimit të buxhetit të shtetit për projektet IPA”, i ndryshuar, është i nevojshëm që në këtë program buxhetor, të parashikohet për vitin 2022 një shtesë prej 165,827.12 euro.

Më tej, në kuadër të projektit IPA 2017 “Mbështetje për organizatat e shoqërisë civile për agjendën e BE-së” (CRIS number 2017/040-209) nevojiten të parashikohen fondet e nevojshme, sikurse kërkuar nga Zyrtari Kombëtar Autorizues (ZKA) në Programin Buxhetor Afatmesëm 2022 – 2024 për mbulimin e detyrimeve kontraktuale për kontratat për të cilat është përfituese Ministria për Evropën dhe Punët e Jashtme. 

Kjo kërkesë bazohet në parashikimet e bëra për planin e pagesave bazuar në planin e prokurimit të përditësuar nga Drejtoria e Përgjithshme e Financimeve dhe Kontraktimeve (CFCU) në prill 2021.

Në total, për këtë projekt, për vitin 2022 kërkohen 42 milion Lekë për financimin e huaj dhe 27 milion Lekë për financimin e brendshëm, që do të shërbej për të mbuluar TVSH.

